
Projekteerimistingimuste kinnitamine
(Rahu tn 4a ajutiste müügipaviljonide paigaldamine)
	1. ASJAOLUD JA MENETLUSE KÄIK




29.10.2013. a taotles Aktsiaselts TRANSSERVIS-N, registrikood 10338071, Rahu tn 4a, Narva, mille esindajana tegutseb juhatuse liige  Vladimir Mižui, Narva Linnavalitsuse Arhitektuuri- ja Linnaplaneerimise Ametilt projekteerimistingimusi Rahu tn 4a territooriumile kahe ajutise müügipaviljoni paigaldamiseks. Kavandatavad müügipaviljonid on kala- ja lihatoodete müügi jaoks ettenähtud kergehitised. Müügipaviljonid varustatakse elektri, vee ja kanalisatsiooniga. Rahu tn 4a ärimaa on ümbritsetud mitteläbipaistva piirdega.
Ajutistes müügipaviljonides kavandatakse osutada kaubandusteenust. Seoses sellega müügipaviljonidel on avalikkusele suunatud ettevõtluse funktsioon.
Ehitusseadus § 3 sätestab ehitisele esitatavad nõuded. Sama paragrahvi lõike 9 kohaselt kui ehitise kasutamise otstarve seda eeldab, peavad ehitis ja selle üldkasutatavad osad ning ruumid või alad olema ligipääsetavad ja kasutatavad liikumis-, nägemis- ja kuulmispuudega inimestele. 

Lähtudes kehtivast seadusandlusest tuleb tagada müügipaviljonide ja neid ümbritseva lähiterritooriumi vastavus Majandus- ja kommunikatsiooniministri 28.11.2002. a määruses nr 14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes” kehtestatud nõuetele. 

Arhitektuuri- ja Linnaplaneerimise Amet teeb ettepaneku projekteerimistingimuste kinnitamiseks Rahu tn 4a ajutiste müügipaviljonide paigaldamiseks ja neid teenindavate rajatiste ehitamiseks, samuti müügipaviljonide ja neid ümbritseva lähiterritooriumi viimiseks vastavusse Majandus- ja kommunikatsiooniministri 28.11.2002. a määruses nr 14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes” kehtestatud nõuetega.
	2. ÕIGUSLIKUD ALUSED



2.1    Ehitusseaduse § 15 1 kohaselt ajutine ehitis on piiratud ajavahemikuks, kuid mitte kauemaks kui viieks aastaks ehitatud ehitis. 
2.2    Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 
2.3    Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.

	3. OTSUS




Kinnitada projekteerimistingimused Rahu tn 4a ajutiste müügipaviljonide paigaldamiseks ja neid teenindavate rajatiste ehitamiseks, samuti müügipaviljonide ja neid ümbritseva lähiterritooriumi viimiseks vastavusse Majandus- ja kommunikatsiooniministri 28.11.2002. a määruses nr 14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes” kehtestatud nõuetega järgnevalt:
	3.1 ÜLDANDMED



	3.1.1  Kinnistusraamatu andmed: ärimaa, katastriüksuse tunnus 51102:004:0032.
3.1.2  Projekteerimistingimuste koostamise aluseks on projekteerimistingimuste 
          29.10.2013. a taotlus nr 10457/1-14, Ehitusseadus, Eesti Standardid.        

	3.2 PROJEKTEERIMISE EESMÄRK




Projekti koostamise eesmärgiks on Rahu tn 4a ajutiste müügipaviljonide paigaldamine ja neid teenindavate rajatiste ehitamine, samuti müügipaviljonide ja neid ümbritseva lähiterritooriumi viimine vastavusse Majandus- ja kommunikatsiooniministri 28.11.2002. a määruses nr 14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes” kehtestatud nõuetega.
	3.3 ÜLDNÕUDED, ARHITEKTUURSED JA LINNAEHITUSLIKUD TINGIMUSED



3.3.1    Ehitusprojekt koostada ja vormistada Eesti Vabariigis kehtivate seaduste, määruste, projekteerimisnormide, standardite ja juhendite alusel, sealhulgas:

- Majandus- ja kommunikatsiooniministri 17.09.2010. a määrus nr 67 „Nõuded ehitusprojektile“;

- Majandus- ja kommunikatsiooniministri 28.11.2002. a määrus nr 14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes”;
- Eesti Standard EVS 811:2012 „Hoone ehitusprojekt”;
- Eesti Standard EVS 843:2003 “Linnatänavad”.

3.3.2 Seletuskiri esitada vastavalt Eesti Standardile EVS 865-1:2013 „Ehitusprojekti kirjeldus. Osa 1: Eelprojekti seletuskiri” ja-/või Eesti Standardile EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus” (märkus: vastavalt MKM 17.09.2010. a määruse nr 67 „Nõuded ehitusprojektile” §-le 16 ehitusprojektile antakse hinnang olenemata esitatud ehitusprojekti staadiumist, lähtudes eelprojekti mahust).

3.3.3 Projekt (selle osad) peab olema koostatud või kontrollitud Ehitusseaduse §-s 47 nimetatud projekteerimises pädeva vastutava spetsialisti poolt. 

3.3.4 Projekti koosseisus esitada spetsialistide originaalallkirjad ja ametiasutuse originaalkooskõlastused. Digitaalallkirja kasutamisel esitada see digitaalsel kandjal. Projekti lisana esitada ka digitaalallkirja kinnitusleht.
3.3.5 Projekt peab olema heaks kiidetud kõigil ehitusseadusega ettenähtud juhtudel.

3.3.6 Situatsiooniskeem: kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee või ortofotot Maa-ameti kardiserverist.

3.3.7 Asendiplaan esitada krundi tõese geodeetilise mõõdistuse alusel. Joonis esitada mõõtkavas 1:250 või 1:100. Asendiplaanil esitada tabel: „Ehitiste eksplikatsioon” (sh projekteeritavad välisvõrgud) ning kinnistu tehnilised näitajad. Asendiplaanil näidata müügipaviljonide asukohad ja mõõtmed, kaugused lähimate piiride ja ehitisteni, välisvõrgud, kaubaautode juurdepääs ja liiklussuunad, parkimiskohad (sh invaparkimiskoht) jne. Määratleda pinnakatted, äärekivide kõrgused, kõnniteede/tsoonide laiused, panduste kalded jne. 
3.3.8 Asendiplaani koostamise aluskaardiks võtta aktualiseeritud (olemasolevat situatsiooni tõeselt kajastav, sh tehnovõrgud) digitaalselt mõõdistatud geodeetiline alusplaan täpsusastmega M 1:500, kus on esitatud andmed koostaja kohta (ettevõtja nimi, litsentsi nr, töö nr, mõõdistamise aeg). Geodeetiline alusplaan peab olema registreeritud Narva Linnavalitsuse Arhitektuuri- ja Linnaplaneerimise Ametis. Narva Linnavalitsuse Arhitektuuri- ja Linnaplaneerimise Ameti geodeesia ja kaartide laadimise spetsialisti poolt kooskõlastatud geodeetiline krundi alusplaan paberkandjal esitada ehitusprojekti lisana. 

3.3.9 Narva Linnavalitsuse korraldus projekteerimistingimuste kinnitamise kohta esitada ehitusprojekti lisana.
3.3.10 Tehnilised näitajad (sh välisvõrkude näitajad) esitada vastavalt MKM 24.12.2002. a määrusele nr 69 „Ehitise tehniliste andmete loetelu“. Punktides „Muud oluliselt ehitist iseloomustavad andmed” esitada iga ehitise kasutamise otstarve ja selle kood. Kasutamise otstarbed ja koodid esitada vastavalt MKM 04.12.2012. a määrusele nr 78 „Ehitise kasutamise otstarvete loetelu”. Tehnilised näitajad esitada seletuskirja lisadena.

3.3.11 Projekteerida Rahu tn 4a territooriumile ajutiste müügipaviljonide paigaldamine ja neid teenindavate rajatiste ehitamine:
3.3.11.1 Müügipaviljonide arv: 2.
3.3.11.2 Lubatud iga paviljoni ehitisealune pind: kuni 30 m2.
3.3.11.3 Lubatud iga paviljoni maksimaalne kõrgus: kuni 3,0 m.

3.3.11.4 Arhitektuurne lahendus peab olema esinduslik ning mõjuma „esteetiliselt puhastatuna”. Fassaadilahendused peavad olema esteetiliselt vaadeldavad kõikidel vaadetel. 

3.3.11.5 Kasutada piirkonda sobivaid värvilahendusi. Esitada vähemalt 2 värvilahendust parima tulemuse saavutamiseks. Värvivaated esitada mõõtkavas 1:50. Vaadetel näidata sissepääsude detaillahendused, viited, akende ja uste värvitoonid, välisviimistluse materjalid, värvikoodid, värvikataloogi nimetus, reklaami asukoht jne. Metallosade värvitoonid esitada RAL kataloogi järgi.

3.3.11.6 Lubatud reklaami tüüp: valguskast. Lubatud ei ole PVC bänneri, kleebiste, viidete, siltide, reklaamposti, reklaamtahvli, bänneriraamide jm reklaamkonstruktsioonide kasutamine.

3.3.11.7 Tagada müügipaviljonide ja neid ümbritseva lähiterritooriumi vastavus Majandus- ja kommunikatsiooniministri 28.11.2002. a määruses nr 14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes” kehtestatud nõuetele. Seletuskirja punktis „Invanõuded” esitada ka detailne informatsioon invanõuete kohta.

3.3.11.8 Kassaluugid peavad olema ligipääsetavad ja nende kasutamiskõrgus peab vastama ratastoolikasutajate vajadustele ja võimalustele. 

3.3.11.9 Kassaluugi ees peab olema vaba liikumisruumi vähemalt 1500 × 1500 mm ratastooli pööramiseks. 

3.3.11.10 Näha ette kaldteede/pandused ühendusteedena eri tasapindade vahel.

3.3.11.11 Anda insener-tehniline lahendus müügipaviljonide elektrivarustusele, küttele, veevarustusele ja kanalisatsioonile. Insener-tehnilised osad esitada Eesti Standartidega ettenähtud mahus.

3.3.11.12 Kõnniteed peavad olema tasase pinnaga ja kõva kareda kattega, mis märgudes ei muutu libedaks. Kõnnitee laius peab olema vähemalt 1,8 m (soovitav 2,0 m), mis võimaldab ratastoolis liikujail teineteisest mööduda. Kõnniteedel ei tohi olla nende kasutuslaiust vähendavaid objekte ning teede kasutamist takistavaid eenduvaid ehitiseosi.

3.3.11.13 Näha ette vähemalt 6 parkimiskohta (5 parkimiskohta külastajate ja teenindajate sõidukitele ning 1 invaparkimiskoht).

3.3.11.14 Parkimisplatsi rajamiseks ja kinnistusiseste teede rekonstrueerimiseks ja esitada konstruktiivsed ristprofiilid, vertikaalplaneerimise joonis ning põhilised pinnakatete tööde mahud.

3.3.11.15 Lubatud parkimisplatsi kate: asfalt.

3.3.11.16 Parkimiskohtade mõõtmed ja läbisõiduteede laiused sõltuvalt parkimisnurgast: vastavalt Eesti Standardi EVS 843:2003 „Linnatänavad” punkti 10.2.4 nõuetele ja tabelile 10.5. 

3.3.11.17 Välja töötada parkimisplatsile/platsilt sisse- ja väljasõiduskeem.

3.3.11.18 Tagada vete äravool parkimisplatsi kattelt. 

3.3.11.19 Lahendada parkimisplatsilt sademe- ja lumesulamisvee kogumine, nende puhastamine õli-liivapüüduri kaudu ning kanaliseerimine ühiskanalisatsiooni.

3.3.11.20 Näha ette tänavavalgustus. 

3.3.11.21 Jäätmete kogumine kruntidel: vastavalt jäätmeseaduses toodud nõuetele ning Narva jäätmehoolduseeskirjale. Näha ette prügikonteiner.
3.3.12 Muud nõuded: vastavalt Eesti Vabariigis kehtivate määruste, standardite ja projekteerimisnormidega ettenähtud nõuetele.
3.3.13 Projekt peab olema kooskõlastatud Ida-Eesti Päästekeskuse ning kinnistu omaniku poolt.

3.3.14 Projekteerijal võtta tehnovõrkude kaitsevööndite valdajatelt ja maaomanikelt nõusolek ehitustööde läbiviimiseks (kanda asendiplaanile). 

3.3.15 Esitada Narva Linnavalitsuse Arhitektuuri- ja Linnaplaneerimise Ametile eskiis heakskiidu saamiseks. Eskiis koostada kooskõlas Eesti Standardiga EVS 811:2012 „Hoone ehitusprojekt”. Eskiisis esitada ka käesoleva korralduse punktidega 3.3.7-3.3.10, 3.3.11.5 ettenähtud dokumentide kogum ja andmed. 

3.3.16 Esitada Narva Linnavalitsuse Arhitektuuri- ja Linnaplaneerimise Ametile kooskõlastamiseks ehitusprojekt paberkandjal vähemalt kahes identselt komplekteeritud eksemplaris köidetuna formaadis A4. Üks projekti eksemplar jääb Narva Linnavalitsuse Arhitektuuri- ja Linnaplaneerimise Ametile arhiveerimiseks.

	4.  RAKENDUSSÄTTED




4.1    Käesolevad projekteerimistingimused on kehtivad kuni 12.11.2014. a.
4.2    Käesolev korraldus jõustub alates teatavakstegemisest.
4.3    Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Tarmo Tammiste

Linnapea

